ফং না-কে বাং জাতীয় উদ্যান
ফং না-কে বাং (ভিয়েতনামীয় ভাষায়: Vườn quốc gia Phong Nha-Kẻ Bàng) ভিয়েতনামের কুয়াং বিন্‌হ প্রদেশে অবস্থিত একটি জাতীয় উদ্যান। এই উদ্যানে ৩০০টির মত গুহা আছে, যাদের মিলিত দৈর্ঘ্য ৭০ কিমি। এর মধ্যে মাত্র ২০ কিমি এ পর্যন্ত ব্রিটিশ ও ভিয়েতনামীয় বিজ্ঞানীরা জরিপ করতে সক্ষম হয়েছে। এই উদ্যানে অনেক ভূগর্ভস্থ নদী আছে। জীববৈচিত্র্যও প্রচুর। ২০০৩ সালে ইউনেস্কো এটিকে একটি বিশ্ব ঐতিহ্যবাহী স্থান হিসেবে তালিকাভুক্ত করে।